 Kunzima emndenini woyimpumputhe News24Kunzima emndenini woyimpumputhePietermaritzburg Owesilisa wase-Elandskop ngaphandle kwaseMgungundlovu, oyimpumputhe, uhamba amakhilomitha amathathu ukuyozikhelela amanzi yena kanye nodadewabo ongaphilile kahle ngokomqondo, kubika iGroundUp.U-Ernest Mdunge, 49, kanye nodadewabo uBongekile Hlengwa, 46, bahlala endlini ewayo eyakhiwa ngezitini ezasala endlini eyayibhidlizwa.Uphahla ngolukatshani, kanti imvula nomoya kuyazingenela nje endlini.Lo mndeni awunawo umpompi egcekeni nokwenza uMdunge ahambe indawo engamakhilomitha amathathu ukuyokhelela amanzi.Le ndoda ithi isebenzisa izinyawo zayo ukuzwa nokuqagula indlele.OLUNYE UDABA: Usindile oshayiswe yimoto yabalekaKwesinye isikhathi ngishayisa izinto ngigcine sengiphumile endleleni.Uthi uma eyokha amanzi kumthatha cishe isikhathi esingaphezu kwehora kanti uphatha isigubhu esingamalitha angu-20.Kwesinye isikhathi omakhelwane bayangisiza ngokunginika amanzi, kodwa akwenzeki njalo lokho, kuqhuba uMdunge.Kulo muzi banethoyilethe elingaphandle lomgodi.Isimo sikaHlengwa sisahlolwa ngabomtholampilo oseduzane ukuthola ukuthi kufanele yini athole isibonelelo sikahulumeni.UMasipala uMsunduzi uthe akukho ongakwenza wona. 